
AIŠKINAMASIS RAŠTAS
DĖL SAVIVALDYBĖS TARYBOS 2026 M. VASARIO 26 D. SPRENDIMO NR. 1-31 „DĖL PANEVĖŽIO MIESTO SAVIVALDYBĖS 2026–2028 METŲ STRATEGINIO VEIKLOS PLANO, SOCIALINĖS IR EKONOMINĖS PLĖTROS PROGRAMŲ PATVIRTINIMO“ PAKEITIMO

2026 m. rugpjūčio 7 d.
Panevėžys

1. Sprendimo projekto tikslai ir uždaviniai: 
           Panevėžio miesto savivaldybės taryba 2026 m. vasario 26 dienos sprendimu Nr.1-31 patvirtino Panevėžio miesto savivaldybės socialinės ir ekonominės plėtros programas.  Priėmus sprendimą bus patikslinti 2026 – 2028  m. programų asignavimai. 

2. Siūlomos teisinio reguliavimo nuostatos, laukiami rezultatai: 

Remiantis Lietuvos Respublikos vietos savivaldos įstatymo 15 straipsnio 2 dalies 32 punktu išimtinė savivaldybės tarybos kompetencija  „Savivaldybės strateginių plėtros ir veiklos planų, savivaldybės atskirų ūkio šakų (sektorių) plėtros programų tvirtinimas, ataskaitų dėl jų įgyvendinimo išklausymas ir sprendimų dėl jų priėmimas“, 16 straipsnio 1 dalimi „Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Savivaldybės taryba svarstomais klausimais priima sprendimus ir kontroliuoja, kaip jie įgyvendinami“ ir 60 straipsnio 3 dalimi „Savivaldybės strateginiame veiklos plane, kuris rengiamas 3 metų laikotarpiui (kiekvienais metais jį tikslinant), detalizuojama, kaip įgyvendinami savivaldybės strateginio plėtros plano ir savivaldybės atskirų ūkio šakų (sektorių) plėtros programų tikslai ir uždaviniai“.
Remiantis Lietuvos Respublikos strateginio valdymo įstatymo 24 straipsnio 2 dalimi – „Strateginius veiklos planus tvirtina valstybės biudžeto asignavimų valdytojai ir savivaldybių tarybos“.
	Savivaldybių strateginių veiklos planų rengimo, tvirtinimo procedūros reglamentuotos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“ patvirtinta metodika. 
	Keičiami asignavimai šiose programose: 
[bookmark: _Hlk168924774]Valdymo programa (01) – Savivaldybės biudžeto lėšos  (SB) sudarys  – 14815,1 tūkst. Eur (didinamas 3,6 tūkst. Eur Mero rezervas – 01.01.02. priemonėje „Organizuotas Savivaldybės tarybos, mero, jo politinio (asmeninio) pasitikėjimo tarnautojų darbas“). 
[bookmark: _Hlk231547911][bookmark: _Hlk216082475]Investicijų projektų programa (02) – Savivaldybės biudžeto lėšos (SB) sudarys – 3041,4 tūkst. Eur. SB lėšos didinamos 627,8 tūkst. Eur projektui „Panevėžio  daugiafunkcinio  sporto ir sveikatingumo centro „Aukštaitija“  rekonstravimas A. Jakšto g. 1, Panevėžio mieste“.  Valstybės lėšos kitoms dotacijoms (VB) sudarys 705,0 tūkst. Eur. VB lėšos didinamos 2026 m. – 60 tūkst. Eur ir 2027 m. – 60 tūkst. Eur (VRM projektas „Kolektyvinės apsaugos statinių aprūpinimas būtinųjų priemonių atsargomis Panevėžio mieste, II etapas"). Perskirstomos Likučio lėšos (L), bendra Likučio suma – 6709,2 tūkst. Eur nesikeičia. Taip pat perskirstomos Europos sąjungos lėšos (ES), kurios sudarys – 18226,3 tūkst. Eur, kurių bendra suma nesikeičia. Lėšos perskirstomos tarp projektų būtinoms veikloms vykdyti (žr. Exel  3 lentelė).
Savivaldybės turto valdymo programa (06) –  Savivaldybės biudžeto lėšos (SB) sudarys – 4260,7 tūkst. Eur.  20,0 tūkst. Eur SB lėšų papildomai skirta  VšĮ Aukštaitijos siaurojo geležinkelio dalininkų kapitalui didinti (Savivaldybės tarybos 2026 m. birželio 25 d. sprendimas Nr.1-230).
[bookmark: _Hlk216083080][bookmark: _Hlk225148047][bookmark: _Hlk213665579]Miesto infrastruktūros objektų plėtros, modernizavimo  ir priežiūros programa (10) – Savivaldybės biudžeto lėšos (SB) sudarys 13891,7 tūkst. Eur. (SB) lėšos iš viso didinamos 65,6 tūkst. Eur (didinama 94,0 tūkst. priemonėje 03.01.01. „Miesto vietinės reikšmės kelių ir gatvių infrastruktūros atnaujinimas ir plėtra“, mažinama 17,9 tūkst. Eur – priemonėje 03.02.01. „Gedimų, įvykusių Savivaldybei priklausančiuose statiniuose, likvidavimas, statinių nugriovimas“,  mažinama 10,5 tūkst. Eur priemonėje 02.02.02. „Miesto viešųjų erdvių atnaujinimas, priežiūra“).
Kultūros ir meno programa (11) –  Savivaldybės biudžeto lėšos (SB) sudarys – 10655,8 tūkst. Eur. (SB) lėšos didinamos 108,1 tūkst. Eur – Lėlių vežimo teatro ir Panevėžio kultūros centro patalpų įrengimui, remontui, komunalinėms paslaugoms, moksleivių dainų šventės transporto paslaugų kompensavimui. Valstybės lėšos kitoms dotacijoms (VB) sudarys 245,4 tūkst. Eur. (VB) lėšos didinamos 212,6 tūkst. Eur kultūros įstaigoms įvairiems projektams įgyvendinti, kuriuos finansuoja Kultūros taryba.
Sporto programa (12) – Savivaldybės biudžeto lėšos (SB) sudarys – 3893,8 tūkst. Eur. Perskirstomos SB lėšos tarp priemonių: iš priemonės 01.02.03. „Sporto organizacijų raginimas turėti ilgalaikius planavimo dokumentus (planus, strategijas), finansuoti projektus siekiant kokybinių ir kiekybinių rezultatų“ perkeliama priemonėms: 01.02.01. „Tarptautinių,  nacionalinių fizinio aktyvumo ir sporto renginių organizavimas. Dalyvavimas sporto varžybose, renginiuose“ - 41,5 tūkst. Eur (atsižvelgiant į išaugusį lėšų poreikį sporto renginiams organizuoti – klubo „Darna“ organizuojamas maratonas, rankinio klubo HC „Grifas“ organizuojamas turnyras „Panevėžio taurė 2026“, projekto „Sveikas senėjimas“ renginys, Panevėžio miesto gimtadienio renginiams vykdyti) ir 01.01.01. „Futbolo vystymo programos finansavimas“ – skiriant papildomai 10,0 tūkst. Eur (VšĮ futbolo akademijos „Panevėžys“ salės futbolo komandos dalyvavimo 2026–2027 m. Lietuvos futsal A lygos čempionate išlaidoms finansuoti). 
[bookmark: _Hlk205451280][bookmark: _Hlk231370988][bookmark: _Hlk229146103][bookmark: _Hlk231551748]Švietimo ir ugdymo programa (13) – Savivaldybės biudžeto lėšos (SB) sudarys – 36383,5 tūkst. Eur. (SB) lėšos mažinamos 1,4 tūkst. Eur, perskirstant pagal poreikį tarp įvairių švietimo įstaigų, skiriant avariniams darbams, gedimų likvidavimui. Europos sąjungos lėšos (ES) sudarys  1002,5 tūkst. Eur, jos didinamos 186,3 tūkst. Eur Švietimo centrui projektams: „STEAM veiklos plėtra“ ir „Kuriame įtraukios partnerystės tinklus“. Valstybės lėšos ugdymo reikmėms finansuoti (ML) nesikeičia, bet perskirstomos tarp asignavimų valdytojų ir priemonių.
Socialinės paramos įgyvendinimo programa (15)  –  Savivaldybės biudžeto lėšos (SB) sudarys – 20824,8 tūkst. Eur. (SB) lėšos didinamos 21,7 tūkst. Eur šiose priemonėse: 01.01.03 „Paslaugų teikimas Panevėžio specialiojoje mokykloje-daugiafunkciame centre“ ir 01.01.05 „Paslaugų teikimas Panevėžio atvirame jaunimo centre“. Valstybės lėšos kitoms dotacijoms (VB) sudarys 1465,0 tūkst. Eur. (VB) didinama 1,9 tūkst. Eur (vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms atlyginimui švietimo teikėjui už vaiko, ugdomo pagal ikimokyklinio ar priešmokyklinio ugdymo programas, išlaikymą apmokėti, mokėti, 2026 m. liepos mėnesį).

	Pakeitimai  programose (priemonės, lėšos, šaltiniai) yra pažymėti raudona spalva Exel 2 ir 3 prieduose.
      3. Lėšų poreikis ir šaltiniai: 
	Skaičiavimai, finansavimo šaltiniai pateikti 2 ir 3 lentelėse.

     4. Sprendimui priimti reikalingi pagrindimai, skaičiavimai ar paaiškinimai: 

             Gavus papildomai lėšų iš Valstybė biudžeto, perskirstant Savivaldybės biudžeto ir Likučio lėšas, reikia pakoreguoti Panevėžio miesto savivaldybės  2026 – 2028 metų socialinės ir ekonominės plėtros programas. 

5. Kieno iniciatyva parengtas sprendimo projektas: 

          Sprendimo projektas rengiamas Savivaldybės administracijos iniciatyva, projektą parengė ir koordinavo Savivaldybės administracijos Strateginio planavimo ir finansų skyrius.  

PRIDEDAMA. 
	Panevėžio miesto savivaldybės 2026 – 2028 metų socialinės ir ekonominės plėtros programos.

